Diari Oficial de la Generalitat Valenciana


Sumari del DOGV 9959, del 17-10-2024 (2024/10309)

ANUNCI pel qual se sotmeten a informació pública les sol·licituds d'autorització administrativa prèvia i autorització administrativa de construcció, així com ocupació de vies pecuàries corresponents a una central fotovoltaica denominada «Instal·lació fotovoltaica Rotglà» i la seua infraestructura d'evacuació, amb potència màxima total dels mòduls fotovoltaics (pic): 1,829 MWp, potència nominal dels inversors: 1,5 MW i capacitat d'accés concedida: 1,5 MW, a ubicar al terme municipal de Rotglà i Corberà (València). Expedient ATALFE/2022/36/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9959

Data del DOGV
:   17-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10761

CVE
:   MWVF-Q-8202-69122

Data del document
:   01-10-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

– el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna,

– la Llei 24/2013, de 26 de desembre, del sector elèctric,

– la Llei 3/2014, d'11 de juliol, de vies pecuàries de la Comunitat Valenciana,

– el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,

– la Llei 3/2014, d'11 de juliol, de vies pecuàries de la Comunitat Valenciana,

– la Llei 14/2003, de 10 d'abril, de patrimoni de la Generalitat, respecte a la utilització i l’aprofitament dels béns de domini públic,

– i la Llei 39/2015, d'1 d'octubre, del procediment administratiu comú de les administracions públiques,

se sotmeten a informació pública les sol·licituds d'autorització administrativa prèvia i autorització administrativa de construcció, de la instal·lació elèctrica que s'indica:

Peticionari: Animus Pater Gestion, SL, CIF D48207299 i domicili social al c/ Andarella, 1 5 3, bloc 2, 46312 Xirivella (València).

Tipus de central elèctrica: central fotovoltaica denominada IFV Rotglà, amb potència a instal·lar 1,5 MW, incloses les seues infraestructures d'evacuació.

Emplaçament grups generadors: polígon 1, parcel·les 52 i 53, del terme municipal de Rotglà i Corberà (València).

Emplaçament infraestructura d'evacuació: polígon 1 parcel·les 9001, 9011, 130 i 39, i polígon 8 parcel·la 9007.

Òrgan competent per a autoritzar la instal·lació: Servici Territorial d'Indústria, Energia i Mines de la Conselleria d'Innovació, Indústria, Comerç i Turisme.

Les vies pecuàries sobre les quals se sol·licita la concessió demanial per a ocupació del subsol/ocupació temporal són les següents.

– Canyada Reial de Castella.

Documents sotmesos a informació pública:

– Projecte planta:220720-Projecte\_Planta\_Inst\_PSF\_Rotglà\_FDO.

– Projectes infraestructura evacuació:

58027602\_(PDF)-2 230215-CT 1x1600kVA FV Rotglà\_FDO.

02506976\_(PDF)-2 230215-LSAT Enllaç CT-CEMT FV Rotglà\_FDO.

92727113\_(PDF)-2 610757-ACGK EL Rotglà\_FDO.

94147230\_(PDF)-2 230216-LSAT Evacuació FV Rotglà\_FDO.

– Estudi d'integració paisatgística.

– Justificació de no sotmetiment a avaluació ambiental.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i entorn afectat.

– plec general de normes de seguretat en prevenció d'incendis forestals.

– Llista dels elements, espais, servicis i instal·lacions públiques afectats per l'actuació.

– Separates dirigides a: Ajuntament de Rotglà i Corberà, Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructura i Territori, Direcció General de Medi Natural i Animal de la Conselleria de Medi Ambient, Aigua, Infraestructura i Territori, i I-DE Redes Eléctricas Inteligentes, SAU.

Pressupost: 779.899,90 €.

Característiques principals:

La central fotovoltaica denominada Inst. PSF Rotglà, de 1.829,00 kWp – 1.500 kWn, està composta per un camp generador de 3.388 mòduls fotovoltaics de 540 Wp, sistema amb un seguiment solar d'eix horitzontal, construït en estructura metàl·lica d'acer galvanitzat. Estos mòduls fotovoltaics es connecten amb sis inversors de 250 kVA. Això suposa una potència nominal d'inversors d’1,5 MW. D'estos inversors partiran les línies de baixa tensió que connectaran amb el centre de transformació que elevarà la tensió a 20 kV. L’LSMT evacuarà a 20 kV amb una longitud de 1.536 m.

Punt de connexió: a la xarxa I-DE Redes Eléctricas Inteligentes, SAU, en la línia S31 Sumacàrcer de 20 kV de l’ST Vallecarcer, en el tram comprés entre els suports número 854457 (5668658) i 890640 (5628780).

Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.

La documentació serà exposada per a consulta pública en l’adreça electrònica següent:

<https://cindi.gva.es/es/web/energia/valencia>, en castellà i

<https://cindi.gva.es/va/web/energia/valencia>, en valencià, disponibles l'endemà de la publicació.

La qual cosa es fa pública perquè se’n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació que s’ha assenyalat en l'adreça electrònica indicada o presencialment en el Servici Territorial d'Indústria, Energia i Mines de València, ubicat al c/Gregori Gea, 27, de València, així com dirigir a l’esmentat servici territorial les al·legacions que es consideren oportunes en el termini de quinze (15) dies hàbils, comptats a partir de l’endemà de la publicació d'este anunci, segons procediment d'urgència previst en la Llei 39/2015, d'acord amb l'article 10.8 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, que modifica la redacció de l'article 33.1 del DL 14/2020, de 7 d'agost, les quals es podran presentar via telemàtica a través de la seu electrònica de la Generalitat, accedint a l’enllaç següent

<https://www.gva.es/es/inicio/procedimientos?id_proc=15617&version=amp>, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

València, 1 d'octubre de 2024

Roberto Javier Anchel Añó

Cap del Servici Territorial d'Indústria, Energia i Mines